Document ID: 32007D0022

32007D0022
L 007/46
JURNALUL OFÍCIAL AL UNIUNII EUROPENE
DECIZIA COMISIEI
din 22 decembrie 2006
de modificare a Deciziei 2006/875/CE de aprobare a programelor pentru eradicarea și monitorizarea bolilor de animale, a anumitor encefalopatii spongiforme transmisibile (EST) și a programelor de prevenire a zoonozelor prezentate de statele membre pentru anul 2007
[notificată cu numărul C(2006) 6971]
(2007/22/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 24 alineatul (6) și articolele 29 și 32,
întrucât:
(1)
Prin Decizia 2006/875/CE de aprobare a programelor pentru eradicarea și monitorizarea bolilor de animale, a anumitor encefalopatii spongiforme transmisibile (EST) și a programelor de prevenire a zoonozelor prezentate de statele membre pentru anul 2007 (2), Comisia a aprobat programele prezentate de statele membre care figurează pe lista de programe stabilită prin Decizia 2006/687/CE a Comisiei (3).
(2)
Din motive de eficiență administrativă toate cheltuielile prezentate în vederea obținerii unei contribuții financiare a Comunității ar trebui exprimate în euro. În conformitate cu Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (4), cursul de schimb aplicabil cheltuielilor într-o monedă, alta decât, euro ar trebui să fie cursul cel mai recent stabilit de Banca Centrală Europeană, înainte de prima zi a lunii în care cererea este prezentată de statul membru în cauză.
(3)
Prin urmare, Decizia 2006/875/CE ar trebui modificată în consecință.
(4)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Articolele 17 și 18 din Decizia 2006/875/CE se înlocuiesc cu următorul text:
„Articolul 17
Cheltuielile prezentate de statele membre în vederea obținerii unei contribuții financiare a Comunității sunt exprimate în euro și exclud taxa pe valoare adăugată și alte taxe.
Articolul 18
În cazul în care cheltuielile unui stat membru sunt exprimate într-o altă monedă decât euro, statul membru în cauză face schimbul în euro prin aplicarea celui mai recent curs de schimb stabilit de Banca Centrală Europeană, înainte de prima zi a lunii în care cererea este prezentată de statul membru.”
Articolul 2
Prezenta decizie se aplică de la 1 ianuarie 2007.
Articolul 3
Prezenta decizie se adresează statelor membre.
Adoptată la Bruxelles, 22 decembrie 2006.

Labels: 0
4
15
6